b'\n_START_ARTICLE_\nIvo Garrani\n_START_PARAGRAPH_\nIvo Garrani (6. helmikuuta 1924 Introdacqua, L\xe2\x80\x99Aquilan maakunta \xe2\x80\x93 25. maaliskuuta 2015 Rooma) oli italialainen n\xc3\xa4yttelij\xc3\xa4._NEWLINE_Tekniikkaa opiskellut Garrani ryhtyi vuonna 1943 ammattin\xc3\xa4yttelij\xc3\xa4ksi ja teki huomattavan teatteriuran. H\xc3\xa4nen ensimm\xc3\xa4inen elokuvansa oli Eduardo De Filippon ohjaama Ragazze da marito vuonna 1952. Garrani n\xc3\xa4ytteli sivuosia lukuisissa taide- ja viihde-elokuvissa, ty\xc3\xb6skenteli j\xc3\xa4lki\xc3\xa4\xc3\xa4nitt\xc3\xa4j\xc3\xa4n\xc3\xa4 ja esiintyi paljon televisiossa. H\xc3\xa4nen poikansa Toni Garrani on my\xc3\xb6s n\xc3\xa4yttelij\xc3\xa4 ja televisiojuontaja.'